چین‌دن قوزئی کوره‌یه بیرباشا اوچاق سفری ...
چینین لیوانینگ ایالتینه باغلی داندونگ شهرین‌دن، قوزئی کوره‌نین باشکندی پیونگیانگا بیرباشا اوچاق سفرلری باشلادی.
اوچاق خطی‌نین آچیلیشی، دونن پیونگیانگ سونان اولوسلار آراسی هاوا لیمانیندا ائدیلن مراسیمله قید اولوندو.
مراسیمین آردین‌دان، قوزئی کوره‌لی "ایر کوریو" شیرکتی‌نین P671 سفر سایلی اوچاغی، دونن پیونگیانگا ایلک یولچولارینی داشیدی. یولجولار هاوا لیمانیندا وظیفه‌لی‌لر طرفین‌دن چیچک‌لرله و آلقیش‌لارلا قارشیلاندی.
پیونگیانگ-داندونگ چارتر سفرلری چرشنبه آخشامی و جمعه گون‌لری اولماقلا هفته‌ده ایکی دفعه تشکیل ائدیلیر. یئرلی ساعتلا سحر 9.00دا پیونگیانگ هاوا‌لانان اوچاق، قیرخ دقیقه سونرا داندونگا چاتیر. اوچاق، عینی گون 11.40دا پیونگیانگا گئری دؤنور. 73 نفرلیک یولجو ظرفیتی اولان اوچاق سفری‌نین ایلکینده 50 یولجو داشیندی. ایر کوریو، پیونگیانگ-داندونگ سفری خاریجینده بیژینگ، شنیانگ کیمی شهرلردن پیونگیانگا نظم‌لی سفرلر حیاتا کئچیریر.
